# Монтиране на елементи

- Извадете внимателно всички включени в окомплектовката детайли.
- Отстранете всички опаковъчни материали от електроинструмента и включените в окомплектовката детайли.

- Почиствайте отложените под двигателния блок остатъци от рязаните материали.

Директно върху корпуса са закрепени следните елементи на уреда: лост за изтласкване (23), глух гаечен ключ (22), шестостенен ключ (21) и (20), опора за успоредно водене (9), ъглова опора (3), адаптер за прахоулавяне (32), допълнителна опора за успоредно водене (41) с крепежен комплект (42), защитно покритие (6).

- Когато Ви е нужен някой от тези елементи на уреда, можете да го извадите внимателно от неговото място за съхранение.

##

Указание: Ако е необходимо, почистете всички детайли, които ще монтирате, преди да ги позиционирате.

- Завъртете колянната ръкохватка (18) до упор по посока на часовниковата стрелка, така че циркулярният диск (26) да застане в горна мъртва точка.
- Освободете застопоряващия лост (34).
- Избутайте клина (7) в посока захващащия лост (34), докато не може да се изтегля нагоре.
- Изтеглете клина съвсем нагоре, така че да се позиционира точно над средата на циркулярния диск.
- Оставете двата щифта (35) да прищракат в долните отвори в клина и отново затегнете захващащия лост (34).

##

- Окачете вложката (25) в задните отвори (36) на леглото за инструмента.
- Прекарайте приставката за маса надолу.
- Притиснете приставката за маса докато не се фиксира отпред в стеблото на инструмента.

Предната страна на приставката за маса (25) трябва да е в равнината на масата на циркуляра или малко под нея, задната страна трябва да е в равнината на масата на циркуляра или малко над нея.

##

Указание: Монтирайте защитното покритие само ако клинът е позициониран в най-горно положение точно над средата на циркулярния диск (вж. изображение a2). Не монтирайте защитното покритие, ако клинът е в най-долно положение (състояние на доставка или позиция за рязане на канали) (вж. изображение a1).

- Разхлабете захващащия лост (37) и свалете защитното покритие (6) от стойката (33).
- Дръжте с една ръка защитата на циркулярния диск (горна метална шина) на защитното покритие (6), а с другата ръка дръжте захващащия лост (37) нагоре.
- Избутайте водещия болт (38) назад в канала върху клина (7).
- Прекарайте защитното покритие (6) надолу докато защитата на циркулярния диск (горна метална шина) не застане паралелно на повърхността на стенда за рязане (8).
- Натиснете надолу лоста за застопоряване (37). Захващащият лост трябва осезаемо и звучно да прищрака и защитното покритие (6) да е здраво и сигурно монтирано.

- Проверявайте преди всяка употреба дали защитното покритие се движи безпроблемно. Не използвайте електроинструмента, ако защитното покритие не може да се движи свободно и ако не се затваря веднага.

##

Опората за успоредно водене (9) може да бъде монтирана отляво или отдясно на циркулярния диск.

- Освободете застопоряващата ръкохватка (39) на опората за успоредно водене (9). Така се освобождава V-образната направляваща (40).
- Първо вкарайте опората за успоредно водене с V-образната направляваща във водещия канал (10) на работния плот. След това вкарайте опората за успоредно водене в предния направляващ канал (1) на стенда.
  След това опората за успоредно водене може да се измества произволно.
- За застопоряване на опората за успоредно водене натиснете ръкохватката (39) надолу.

##

За рязане на тесни обработваеми детайли и за рязане на вертикален ъгъл на наклон трябва да монтирате спомагателната опора за успоредно водене (41) към опората за успоредно водене (9).
Спомагателната опора за успоредно водене може в зависимост от конкретните усповия да бъде монтирана отдясно или отляво на опората за успореднo водене (9).

Използвайте за монтажа комплект крепежни елементи "Допълнителна опора за успоредно водене" (42) (2 закрепващи болта, 2 подложни шайби, 2 накатни гайки).

- Вкарайте застопоряващите винтове през страничните отвори на опората за успоредно водене (9).
- При това главите на винтовете служат да водят спомагателната опора за успоредно водене.
- Вкарайте спомагателната опора за успоредно водене (41) върху главите на застопоряващите винтове.
- Поставете подложните шайби на застопоряващите винтове и затегнете винтовете с помощта на крилчатите гайки.

##

- Вкарайте шината (43) на ъгловата опора (3) в един от предвидените за целта водещи канали (5) на стенда за рязане.

За по-стабилно поставяне на дълги детайли ъгловата опора може да бъде разширена с помощта на профилната шина (28).

- При необходимост монтирайте профилната шина към ъгловата опора с помощта на комплекта крепежни елементи (44).