# Az alkatrészek felszerelése

- Óvatosan vegye ki a fűrésszel szállított valamennyi alkatrészt a csomagból.
- Távolítson el minden csomagolóanyagot az elektromos kéziszerszámról és a készülékkel szállított tartozékokról.

- Ügyeljen arra, hogy eltávolítsa a motorblokk alól a csomagolóanyagot.

A készülék következő részei közvetlenül a házhoz vannak erősítve: (23) tolófa, (22) gyűrűskulcs, (21) és (20) belső hatlapos csavarkulcs, (9) párhuzamvezető, (3) szögvezető, (32) elszívó-adapter, (41) kiegészítő párhuzamvezető a (42) rögzítőkészlettel, (6) védőburkolat.

- Mihelyt szüksége van ezek közül valamelyik alkatrészre, vegye ki azt óvatosan a tárolójából.

##

Megjegyzés: A helyzetbeállítás előtt, ha szükséges tisztítsa meg valanmennyi felszerelésre kerülő alkatrészt.

- Forgassa el a (18) forgatókart ütközésig az óramutató járásával megegyező irányban, úgy hogy a (26) fűrészlap a fűrészasztal felett a lehető legmagasabb helyzetben legyen.
- Lazítsa ki a (34) rögzítőkart.
- Tolja el a (7) feszítőéket a (34) rögzítőkar felé, amíg azt felfelé nem lehet húzni.
- Húzza teljesen felfelé a feszítőéket, úgy hogy az pontosan a fűrészlap közepe felett helyezkedjen el.
- Pattintsa be mindkét (35) csapot a feszítőék felső furataiba, majd húzza meg ismét szorosra a (34) rögzítőkart.

##

- Akassza be a (25) asztalbetétet a szerszámakna hátsó (36) bemélyedéseibe.
- Vezesse lefelé az asztalbetétet.
- Nyomja meg az asztalbetétet, amíg az elöl a szerszámaknában beugrik a reteszelési helyzetbe.

A (25) asztalbetét elülső oldalának egy síkban, vagy kicsivel lejjebb kell lennie a fűrészasztallal, a hátoldalnak egy síkban, vagy kicsivel feljebb kell lennie a fűrészasztalnál.

##

Megjegyzés: Csak akkor szerelje fel a védőburkolatot, ha a feszítőék a legfelső helyzetben pontosan a fűrészlap közepe felett helyezkedik el (lásd a a2 ábrát). Ne szerelje fel a védőburkolatot, ha a feszítőék a legalsó helyzetben (kiszállításkori állapot vagy a hornyok fűrészeléséhez szükséges helyzet) van (lásd a a1 ábrát).

- Lazítsa ki a (37) rögzítőkart és vegye ki a (6) védőburkolatot a (33) tartóból.
- Tartsa az egyik kezével szilárdan fogva a (6) védőburkolat fűrészlapvédőlapját (felső fémsín) és a másik kezével húzza felfelé a (37) rögzítőkart.
- Tolja be hátrafelé a (38) vezetőcsapot a (7) feszítőék hornyába.
- Vezesse lefelé a (6) védőburkolatot, amíg a fűrészlapvédőlap (felső fémsín) párhuzamos helyzetbe kerül a (8) fűrészasztal felületével.
- Nyomja le a (37) rögzítőkart. A rögzítőkarnak érezhetően és hallhatóan be kell pattannia a reteszelési helyzetbe és a (6) védőburkolatnak szilárdan és biztonságosan rögzítve kell felszerelve lennie.

- Minden egyes használat előtt ellenőrizze, hogy a védőburkolat kifogástalanul mozog-e. Ne használja az elektromos kéziszerszámot, ha a védőburkolat nem mozog szabadon és nem zárul azonnal be.

##

A (9) párhuzamvezetőt a fűrészlaptól jobbra és balra is el lehet helyezni.

- Lazítsa ki a (9) párhuzamvezető (39) szorító fogantyúját. A (40) V-megvezetés ezáltal tehermentesítésre kerül.
- Először tegye be a párhuzamvezetőt a V-vezetőelemmel a fűrészasztal (10) vezetőhornyába. Ezután állítsa be a párhuzamvezetőt a fűrészasztal első (1) vezetőhornyában.
  A párhuzamos ütközőt most tetszőlegesen el lehet tolni.
- A párhuzamvezető rögzítéséhez nyomja le a (39) szorító fogantyút.

##

Keskeny munkadarabok és függőleges sarkalószögek fűrészeléséhez fel kell szerelni a (41) kiegészítő párhuzamvezetőt a (9) párhuzamvezetőre.
A kiegészítő párhuzamvezetőt a szükségnek megfelelően a (9) párhuzamvezetőnek mind a bal, mind a jobb oldalára fel lehet szerelni.

A felszereléshez használja a (42) "Kiegészítő párhuzamvezető" rögzítőkészletet (2 rögzítőcsavar, 2 alátét, 2 szárnyasanya).

- Dugja keresztül a rögzítőcsavarokat a (9) párhuzamvezető oldalsó furatain.
- A csavarfejek a kiegészítő párhuzamvezető megvezetésére szolgálnak.
- Tolja rá a (41) kiegészítő párhuzamvezetőt a rögzítőcsavarok fejére.
- Tegye fel az alátéteket a rögzítőcsavarokra és rögzítse szorosan a csavarok segítségével a szárnyasanyákat.

##

- Vezesse be a (43) szögvezető (3) vezetősínjét a fűrészasztal egyik erre előirányzott (5) vezetőhornyába.

A hosszú munkadarabok elhelyezésének megkönnyítésére a szögvezetőt a (28) profilsín segítségével ki lehet szélesíteni.

- Szerelje fel szükség esetén a profilsínt a (44) rögzítőkészlet segítségével a szögvezetőre.