# Uzglabāšana un transportēšana

## Instrumenta elementu uzglabāšana (attēls O1−O5)

Uzglabāšanas laikā uz elektroinstrumenta iespējams droši nostiprināt vairākus tā elementus.

- Noskrūvējiet paralēlo palīgvadotni (41) no paralēlās vadotnes (9).
- Ievietojiet visas noņemtās instrumenta daļas uzglabāšanas stiprinājumos uz tā korpusa (skatīt zemāk sniegto tabulu).

Attēls | Instrumenta elements | Nodalījums uzglabāšanai
--- | --- | ---
O1 | Aizsargpārsegs | Iekariniet turētāja (33) izgriezumos un nostipriniet, stingri pievelkot fiksējošo sviru (37)
O2 | Stiprinošo elementu komplekts „Paralēlajai palīgvadotnei“ (42) | Iespiediet turētājos (69)
O2 | Uzsūkšanas adapteris (32) | Iebīdiet noturskavās (70)
O3 | Gredzenatslēga (22) | Ar stiprinošo uzgriezni (71) nostipriniet darba rīku nodalījumā
O3 | Bīdstienis (23) | Uzkariniet uz stiprinošā uzgriežņa (71) un nostipriniet pārbīdot
O4 | Paralēlā vadotne (9) | Apgrieziet, no apakšas iekariniet vadstieņos un stingri nostipriniet, pievelkot rokturi (39)
O5 | Sešstūra stieņatslēga (21) Sešstūra stieņatslēga (20) | Iebīdiet turētājos (72)
O5 | Leņķa vadotne (3) | Iebīdiet noturskavās (73)
O5 | Paralēlā palīgvadotne (41) | Iebīdiet noturskavās (30) (īsākajai pusei jābūt vērstai augšup, bet garākajai pusei – uz aizmuguri)

## Elektroinstrumenta pārnešana

Pirms elektroinstrumenta transportēšanas veiciet šādas darbības:

- Pārvietojiet elektroinstrumentu transporta stāvoklī.
- Noņemiet visus piederumus, ko nevar stingri nostiprināt uz elektroinstrumenta.
  Ja iespējams, transportēšanas laikā ievietojiet rezerves zāģa asmeņus noslēdzamā futrālī.
- Līdz galam iebīdiet iekšā zāģēšanas galda paplašinātāju (13) un to nostipriniet, nospiežot lejup fiksējošo rokturi (15).
- Uztiniet elektrokabeli uz turētāja (29).
- Instrumenta pacelšanai un transportēšanai izmantojiet rokturi (12).

- Elektroinstrumenta transportēšanas laikā tā pacelšanai un nostiprināšanai izmantojiet vienīgi transportēšanas ierīces, bet ne aizsargierīces.