# Συναρμολόγηση των ξεχωριστών εξαρτημάτων

- Βγάλτε όλα τα εξαρτήματα από τη συσκευασία τους.
- Αφαιρέστε προσεκτικά όλα τα υλικά συσκευασίας από το ηλεκτρικό εργαλείο και τα εξαρτήματα που το συνοδεύουν.

- Αφαιρέστε οπωσδήποτε το υλικό συσκευασίας κάτω από τον κινητήρα.

Απευθείας στο κέλυφος είναι στερεωμένα τα ακόλουθα εξαρτήματα του εργαλείου: Ράβδος ώθησης (23), πολυγωνικό κλειδί (22), κλειδί εσωτερικού εξαγώνου (21) και (20), οδηγός παραλλήλων (9), γωνιακός οδηγός (3), προσαρμογέας αναρρόφησης (32), πρόσθετος οδηγός παραλλήλων (41) με σετ εξαρτημάτων στερέωσης (42), προστατευτικό κάλυμμα (6).

- Μόλις χρειαστείτε ένα από αυτά τα εξαρτήματα του εργαλείου, αφαιρέστε το προσεκτικά από τη θήκη φύλαξής του.

##

Υπόδειξη: Όταν είναι απαραίτητο, καθαρίστε πριν την τοποθέτηση όλα τα προς συναρμολόγηση εξαρτήματα.

- Γυρίστε τον στρόφαλο (18) προς τη φορά των δεικτών του ρολογιού μέχρι τέρμα, έτσι ώστε ο πριονόδισκος (26) να βρίσκεται στη μέγιστη δυνατή θέση πάνω από το τραπέζι πριονίσματος.
- Λύστε τον μοχλό σύσφιγξης (34).
- Σπρώξτε τη σφήνα διακένου (7) στην κατεύθυνση του μοχλού σύσφιγξης (34), μέχρι να μπορεί τα τραβηχτεί προς τα επάνω.
- Τραβήξτε τη σφήνα διακένου εντελώς προς τα επάνω, έτσι ώστε να βρίσκεται ακριβώς πάνω από τη μέση του πριονόδισκου.
- Αφήστε τους δύο πείρους (35) να ασφαλίσουν στις κάτω τρύπες στη σφήνα διακένου και σφίξτε ξανά τον μοχλό σύσφιγξης (34) σταθερά.

##

- Αγκιστρώστε το ένθετο τραπεζιού (25) στα πίσω ανοίγματα (36) του καναλιού του εργαλείου.
- Οδηγήστε το ένθετο τραπεζιού προς τα κάτω.
- Πιέστε πάνω στο ένθετο τραπεζιού, μέχρι να ασφαλίσει εμπρός στο κανάλι του εργαλείου.

Η μπροστινή πλευρά του ένθετου τραπεζιού (25) πρέπει να είναι ισόπεδα ή λίγο κάτω από το τραπέζι πριονίσματος, η πίσω πλευρά πρέπει να είναι ισόπεδα ή λίγο πάνω από το τραπέζι πριονίσματος.

##

Υπόδειξη: Συναρμολογήστε το προστατευτικό κάλυμμα μόνο, όταν η σφήνα διακένου είναι τοποθετημένη στην επάνω θέση ακριβώς πάνω από το μέσο του πριονόδισκου (βλέπε εικόνα a2). Μη συναρμολογήσετε το προστατευτικό κάλυμμα, όταν η σφήνα διακένου βρίσκεται στην κάτω θέση (κατάσταση παράδοσης ή θέση για πριόνισμα αυλακιών) (βλέπε εικόνα a1).

- Λύστε τον μοχλό σύσφιγξης (37) και αφαιρέστε το προστατευτικό κάλυμμα (6) από το στήριγμα (33).
- Κρατήστε με το ένα χέρι τον προφυλακτήρα του πριονόδισκου (επάνω μεταλλική ράγα) του προστατευτικού καλύμματος (6) σταθερά και με το άλλο χέρι τον μοχλό σύσφιγξης (37) προς τα επάνω.
- Σπρώξτε τον πείρο οδηγό (38) προς τα πίσω στο αυλάκι στη σφήνα διακένου (7).
- Οδηγήστε το προστατευτικό κάλυμμα (6) προς τα κάτω, ώσπου ο προφυλακτήρας του πριονόδισκου (επάνω μεταλλική ράγα) να είναι παράλληλος με την επιφάνεια του τραπεζιού πριονίσματος (8).
- Πιέστε τον μοχλό σύσφιγξης (37) προς τα κάτω. Ο μοχλός σύσφιγξης πρέπει να ασφαλίσει αισθητά και με τον χαρακτηριστικό ήχο και το προστατευτικό κάλυμμα (6) να είναι σταθερά και ασφαλώς συναρμολογημένο.

- Πριν από κάθε χρήση ελέγχετε, εάν το προστατευτικό κάλυμμα κινείται άψογα. Μη χρησιμοποιήσετε το ηλεκτρικό εργαλείο, όταν το προστατευτικό κάλυμμα δεν κινείται ελεύθερα και δεν κλείνει αμέσως.

##

Ο οδηγός παραλλήλων (9) μπορεί να τοποθετηθεί είτε αριστερά ή δεξιά του πριονόδισκου.

- Λύστε τη λαβή σύσφιγξης (39) του οδηγού παραλλήλων (9). Έτσι ανακουφίζεται ο οδηγός V (40).
- Τοποθετήστε πρώτα τον οδηγό παραλλήλων με τον οδηγό V στο αυλάκι οδηγό (10) του τραπεζιού πριονίσματος. Τοποθετήστε μετά τον οδηγό παραλλήλων στο μπροστινό αυλάκι οδηγό (1) του τραπεζιού πριονίσματος.
  Τώρα μπορείτε να μετακινήσετε τον οδηγό παραλλήλων σύμφωνα με την επιθυμία σας.
- Για το σφίξιμο του οδηγού παραλλήλων πατήστε τη λαβή σύσφιγξης (39) προς τα κάτω.

##

Για το πριόνισμα λεπτών επεξεργαζόμενων κομματιών και για το πριόνισμα κάθετων φαλτσογωνιών πρέπει να συναρμολογήσετε τον πρόσθετο οδηγό παραλλήλων (41) στον οδηγό παραλλήλων (9).
Ο πρόσθετος οδηγός παραλλήλων ανάλογα με τις ανάγκες μπορεί να συναρμολογηθεί αριστερά ή δεξιά του οδηγού παραλλήλων (9).

Χρησιμοποιείτε για τη συναρμολόγηση το σετ εξαρτημάτων στερέωσης «Πρόσθετος οδηγός παραλλήλων» (42) (2 βίδες στερέωσης, 2 ροδέλες, 2 παξιμάδια τύπου πεταλούδας).

- Σπρώξτε τις βίδες στερέωσης μέσα στις πλευρικές τρύπες στον οδηγό παραλλήλων (9).
- Οι κεφαλές των βιδών συμβάλλουν στον οδηγό του πρόσθετου οδηγού παραλλήλων.
- Σπρώξτε τον πρόσθετο οδηγό παραλλήλων (41) πάνω στις κεφαλές των βιδών στερέωσης.
- Τοποθετήστε τις ροδέλες στις βίδες στερέωσης και σφίξτε τις βίδες με τη βοήθεια των παξιμαδιών τύπου πεταλούδας σταθερά.

##

- Οδηγήστε τη ράγα (43) του γωνιακού οδηγού (3) σε ένα από τα προβλεπόμενα γι’ αυτό αυλάκια οδηγούς (5) του τραπεζιού πριονίσματος.

Για την καλύτερη έδραση μεγάλου μήκους επεξεργαζόμενων κομματιών μπορεί να διευρυνθεί ο γωνιακός οδηγός με τη ράγα (28).

- Συναρμολογήστε, όταν χρειάζεται, τη ράγα με τη βοήθεια του σετ εξαρτημάτων στερέωσης (44) στον γωνιακό οδηγό.