# Säilytys ja kuljetus

## Laiteosien säilytys (katso kuvat O1 − O5)

Tietyt laiteosat voi kiinnittää kätevästi sähkötyökalun asiaankuuluviin säilytyskohtiin.

- Avaa lisäsuuntaisohjain (41) suuntaisohjaimesta (9).
- Aseta kaikki irrotetut laiteosat rungossa oleviin säilytyspaikkoihin (katso seuraava taulukko).

Kuva | Osa | Säilytyspaikka
--- | --- | ---
O1 | Suojus | ripustetaan pidikkeeseen (33) ja kiristetään kiristysvivulla (37)
O2 | "Lisäsuuntaisohjain"-kiinnityssarja (42) | kiinnitetään pidikkeisiin (69)
O2 | Imuadapteri (32) | työnnetään kiinni pitimiin (70)
O3 | Lenkkiavain (22) | kiinnitetään mutterilla (71) työkalujen säilytyspaikkaan
O3 | Työntöpalikka (23) | ripustetaan kiinnitysmutterilla (71) ja työnnetään kiinni
O4 | Suuntaisohjain (9) | käännetään ympäri, ripustetaan alakautta ohjainkiskoihin ja lukitaan kiinnityskahvalla (39)
O5 | Kuusiokoloavain (21) Kuusikoloavain (20) | työnnetään pidikkeisiin (72)
O5 | Kulmaohjain (3) | työnnetään kiinni pitimiin (73)
O5 | Lisäsuuntaisohjain (41) | työnnetään kiinni pitimiin (30) (lyhyt puoli ylöspäin; pitkä puoli taaksepäin)

## Sähkötyökalun kantaminen

Seuraavat toimenpiteet on suoritettava ennen sähkötyökalun kuljetusta:

- Aseta sähkötyökalu kuljetusasentoon.
- Poista kaikki lisätarvikkeet, joita ei voi kiinnittää kunnolla sähkötyökaluun.
  Kuljeta käyttämättömiä sahanteriä mieluiten suljetussa kotelossa.
- Työnnä sahapöydän levennysosa (13) kokonaan sisään ja lukitse se painamalla kiinnityskahvaa (15) alaspäin.
- Kääri sähköjohto johtopitimen (29) ympärille.
- Käytä nostamiseen ja kuljettamiseen kantokahvoja (12).

- Käytä sähkötyökalun kuljetukseen vain kuljetusvarusteita, ei missään tapauksessa suojuksia.