# Ρύθμιση οδηγού παραλλήλων

Ο οδηγός παραλλήλων (9) μπορεί να τοποθετηθεί αριστερά (μαύρη κλίμακα) ή δεξιά (ασημί κλίμακα) του πριονόδισκου. Το μαρκάρισμα στον μεγεθυντικό φακό (27) δείχνει τη ρυθμισμένη απόσταση του οδηγού παραλλήλων από τον πριονόδισκο στην κλίμακα (2).
Τοποθετήστε τον οδηγό παραλλήλων στην επιθυμητή πλευρά του πριονόδισκου.

## Ρύθμιση του οδηγού παραλλήλων
σε περίπτωση μη διευρυμένου τραπεζιού πριονίσματος

- Λύστε τη λαβή σύσφιγξης (39) του οδηγού παραλλήλων (9). Μετακινήστε τον οδηγό παραλλήλων, μέχρι το μαρκάρισμα στον μεγεθυντικό φακό (27) να δείχνει την επιθυμητή απόσταση από τον πριονόδισκο.
  Σε περίπτωση μη διευρυμένου τραπεζιού πριονίσματος ισχύει η κάτω σήμανση στην ασημί κλίμακα (2).
- Για το σφίξιμο σπρώξτε τη λαβή σύσφιγξης (39) ξανά προς τα κάτω.

## Ρύθμιση του οδηγού παραλλήλων
σε περίπτωση διευρυμένου τραπεζιού πριονίσματος (βλέπε εικόνα D)

- Τοποθετήστε τον οδηγό παραλλήλων στα δεξιά του πριονόδισκου.
  Μετακινήστε τον οδηγό παραλλήλων, μέχρι το μαρκάρισμα στον μεγεθυντικό φακό (27) να δείχνει στην κάτω κλίμακα 26 cm.
  Για το σφίξιμο σπρώξτε τη λαβή σύσφιγξης (39) ξανά προς τα κάτω.
- Τραβήξτε τη λαβή σύσφιγξης (15) για τη διεύρυνση του τραπεζιού πριονίσματος εντελώς προς τα επάνω.
- Τραβήξτε τη διεύρυνση του τραπεζιού πριονίσματος (13) προς τα έξω, μέχρι ο δείκτης απόστασης (55) να δείχνει την επιθυμητή απόσταση από τον πριονόδισκο στην επάνω κλίμακα.
- Πιέστε τη λαβή σύσφιγξης (15) προς τα κάτω.
  Έτσι ακινητοποιείται η διεύρυνση του τραπεζιού πριονίσματος.