# Skift af savklinge (se billede k1-k4)

- Træk stikket ud af stikkontakten, før der udføres arbejde på el‑værktøjet.

- Brug beskyttelseshandsker, når savklingen monteres. Der er risiko for at komme til skade.

- Anvend kun savklinger, hvis max. tilladte hastighed er højere end dit el‑værktøjs omdrejningstal i ubelastet tilstand.

- Brug kun savklinger, der svarer til de tekniske data, der er angivet i denne vejledning og på elværktøjets typeskilt, og som er kontrolleret og mærket tilsvarende iht. EN 847‑1.

- Brug kun savklinger, der er anbefalet af producenten af el-værktøjet, og som er egnet til det materiale, der skal bearbejdes. Derved undgår du, at spidserne af savtænderne bliver overophedet, og at plastmaterialet, der skal bearbejdes, smelter.

- Brug ikke savblade i HSS-stål. Sådanne savklinger kan let brække.

## Udskiftning af savklinge

- Drej håndsvinget (18) med uret til anslaget, så savklingen (26) befinder sig i den højest mulige position over savbordet.
- Åbn spændearmen (37), og træk beskyttelsesafdækningen (6) ud af noten på spaltekniven (7).
- Løft bordindsatsen (25) med en skruetrækker, og tag den ud af værktøjsskakten.
- Drej spændemøtrikken (46) med ringnøglen (22), og spænd samtidig spindellåsearmen (47), til den går i indgreb.
- Hold spindellåsearmen spændt og skru spændemøtrikken af til venstre.
- Tag spændeflangen (48) af.
- Tag savklingen (26) ud.

## Isætning af savklinge

Alle dele rengøres før isætning, hvis det er nødvendigt.

- Anbring den nye savklinge på holdeflangen (50) til værktøjsspindlen (49).

Bemærk: Brug ikke for små savklinger. Den radiale spalte mellem savklinge og spaltekniv må højst være 3 − 8 mm.

- Savklingen skal anbringes på en sådan måde, at tændernes skæreretning (pilretning på savklinge) er i overensstemmelse med pilretningen på spaltekniven!

- Sæt spændeflangen (48) og spændemøtrikken (46) på.
- Drej spændemøtrikken (46) med ringnøglen (22), og spænd samtidig spindellåsearmen (47), til den går i indgreb.
- Spænd spændemøtrikken med uret.
- Isæt bordindsatsen (25) igen.
- Monter beskyttelsesafdækningen (6) igen.