# Pjūklo disko keitimas (žr. k1−k4 pav.)

- Prieš atliekant bet kokius elektrinio įrankio reguliavimo ar priežiūros darbus reikia ištraukti kištuką iš elektros tinklo lizdo.

- Montuodami pjūklo diską mūvėkite apsaugines pirštines. Iškyla sužalojimo pavojus.

- Naudokite tik tokius diskus, kurių maksimalus leistinas greitis yra didesnis už elektrinio prietaiso tuščiosios eigos sūkių skaičių.

- Naudokite tik tokius pjūklo diskus, kurie atitinka šioje naudojimo instrukcijoje ir ant elektrinio įrankio pateiktus duomenis ir yra patikrinti pagal EN 847‑1 bei atitinkamai paženklinti.

- Naudokite tik šio elektrinio įrankio gamintojo rekomenduojamus ir apdorojamai medžiagai tinkamus pjūklo diskus. Taip išvengsite pjūklo dantų smaigalių perkaitimo ir apdorojamo plastiko lydymosi.

- Nenaudokite pjovimo diskų, pagamintų iš HSS plieno. Tokie diskai gali greitai sulūžti.

## Pjūklo disko išėmimas

- Sukamąją rankeną (18) sukite pagal laikrodžio rodyklę iki atramos, kol pjūklo diskas (26) virš pjovimo stalo bus galimai aukščiausioje padėtyje.
- Atlaisvinkite prispaudžiamąją svirtelę (37) ir ištraukite apsauginį skydą (6) iš griovelio skeliamajame peilyje (7).
- Atsuktuvu kilstelėkite stalo įdėklo (25) priekinę dalį ir išimkite ją iš įrankių dėtuvės.
- Prispaudžiamąją veržlę (46) sukite kilpiniu raktu (22) ir tuo pačiu metu veržkite suklio fiksatoriaus svirtelę (47), kol ji užsifiksuos.
- Suklio fiksatoriaus svirtelę laikykite įveržtą ir nusukite prispaudžiamąją veržlę, sukdami ją prieš laikrodžio rodyklę.
- Nuimkite prispaudžiamąją jungę (48).
- Išimkite pjūklo diską (26).

## Pjūklo disko įdėjimas

Jei reikia, prieš pradėdami montuoti nuvalykite visas dalis, kurias ketinate montuoti.

- Uždėkite pjūklo diską ant įrankio suklio (49) tvirtinamosios jungės (50).

Nuoroda: nenaudokite per mažų pjūklo diskų. Radialinis tarpelis tarp pjūklo disko ir skeliamojo peilio turi būti ne didesnis kaip 3−8 mm.

- Įdėdami naują pjūklo diską atkreipkite dėmesį, kad dantų pjovimo kryptis (rodyklės ant pjūklo disko) sutaptų su rodyklės ant skeliamojo peilio kryptimi!

- Uždėkite prispaudžiamąją jungę (48) ir prispaudžiamąją veržlę (46).
- Prispaudžiamąją veržlę (46) sukite kilpiniu raktu (22) ir tuo pačiu metu veržkite suklio fiksatoriaus svirtelę (47), kol ji užsifiksuos.
- Tvirtai užveržkite prispaudžiamąją veržlę, sukdami ją pagal laikrodžio rodyklę.
- Vėl įstatykite stalo įdėklą (25).
- Vėl primontuokite apsauginį skydą (6).