# Nastavenie vertikálnych a horizontálnych uhlov zošikmenia

Aby ste si zabezpečili precízne rezy v každom čase, musíte vždy po intenzívnom používaní skontrolovať základné nastavenie elektrického náradia a v prípade potreby ho nastaviť nanovo.

## Nastavenie vertikálnych uhlov zošikmenia (rezací stôl) (pozri obrázok A)

Vertikálny uhol zošikmenia sa dá nastavovať v rozsahu od -2° do 47°.

- Uvoľnite aretačnú páčku (16) proti smeru pohybu hodinových ručičiek.

Upozornenie: Pri kompletnom uvoľnení aretačnej páčky sa pílový list prevráti tiažovou silou do polohy, ktorá zodpovedá približne 30°.

- Potiahnite alebo stlačte ručné koleso (17) pozdĺž kulisy tak, aby ukazovateľ uhla (51) ukazoval požadovaný vertikálny uhol zošikmenia.
- Podržte rameno nástroja v tejto polohe a aretačnú páčku (16) znova utiahnite.

Na rýchle a presné nastavenie vertikálnych štandardných uhlov 0° a 45° sú k dispozícii z výroby nastavené dorazy ((59), (62)).

## Nastavenie horizontálnych uhlov zošikmenia (uhlový doraz) (pozri obrázok B)

Horizontálny uhol zošikmenia sa dá nastavovať v rozsahu od 60° (na ľavej strane) do 60° (na pravej strane).

- Uvoľnite aretačný gombík (53), ak je pritiahnutý.
- Otáčajte uhlový doraz, kým ukazovateľ uhla (54) nezobrazí požadovaný uhol zošikmenia.
- Aretačný gombík (53) opäť utiahnite.