# Skifte sagblad (se bilde k1−k4)

- Før alle arbeider på elektroverktøyet utføres må støpselet trekkes ut av stikkontakten.

- Bruk vernehansker ved montering av sagbladet. Det kan oppstå personskader.

- Bruk kun sagblad med en maksimal godkjent hastighet som er høyere enn elektroverktøyets tomgangsturtall.

- Bruk kun sagblad som tilsvarer de tekniske dataene som er angitt i denne bruksanvisningen og på elektroverktøyet og som er kontrollert jf. EN 847‑1 og tilsvarende markert.

- Bruk bare sagblad som anbefales av produsenten av dette elektroverktøyet og som er egnet for materialet du ønsker å bearbeide. Dermed unngår du overoppheting av sagtannspissene og smelting av plastmaterialet som skal bearbeides.

- Bruk ikke sagblad av HSS-stål. Slike sagblad kan lett brekke.

## Demontering av sagbladet

- Drei sveiven (18) med urviseren til den stopper, slik at sagbladet (26) er i den høyeste mulige stillingen over sagbordet.
- Åpne klemspaken (37), og trekk beskyttelsesdekselet (6) ut av sporet på spaltekniven (7).
- Løft innleggsplaten (25) i forkant med en skrutrekker, og ta den ut av verktøysjakten.
- Drei spennmutteren (46) med ringnøkkelen (22), og trekk samtidig i spindellåsespaken (47) til denne låses.
- Hold spindellåseknappen trukket ut, og skru spennmutteren av mot urviseren.
- Ta av spennflensen (48).
- Ta av sagbladet (26).

## Montering av sagbladet

Om nødvendig må alle deler som skal monteres rengjøres før innbyggingen.

- Sett det nye sagbladet på festeflensen (50) til verktøyspindelen (49).

Merknad: Ikke bruk for små sagblad. Den radiale avstanden mellom sagblad og spaltekniv må være maksimalt 3−8 mm .

- Ved montering må du passe på at tennenes skjæreretning (pilretning på sagbladet) stemmer overens med pilretningen på spaltekniven!

- Sett på spennflensen (48) og spennmutteren (46).
- Drei spennmutteren (46) med ringnøkkelen (22), og trekk samtidig i spindellåsespaken (47) til denne låses.
- Trekk spennmutteren fast med urviseren.
- Sett inn innleggsplaten (25) igjen.
- Monter beskyttelsesdekselet (6) igjen.