# Dulkių, pjuvenų ir drožlių nusiurbimas

Medžiagų, kurių sudėtyje yra švino, kai kurių rūšių me‌dienos, mineralų ir metalų dulkės gali būti kenksmin‌gos sveikatai. Dirbančia‌jam arba netoli esantiems asmenims nuo sąlyčio su dulkėmis arba jų įkvėpus gali kilti alerginės reakcijos, taip pat jie gali susirgti kvėpavimo takų ligomis.
Kai kurios dulkės, pvz., ąžuolo ir buko, yra vėžį sukeliančios, o ypač, kai mediena yra apdorota specialiomis me‌die‌nos priežiūros priemonėmis (chromatu, medienos apsaugos priemonėmis). Medžiagas, kuriose yra as‌besto, leidžiama apdoroti tik specialistams.

- Jei yra galimybė, naudokite apdirbamai medžiagai tinkančią dulkių nusiurbimo įrangą.
- Pasirūpinkite geru darbo vietos vėdinimu.
- Rekomenduojama dėvėti kvėpavimo takų apsauginę kaukę su P2 klasės filtru.

Laikykitės jūsų šalyje galiojančių apdoro‌jamoms medžiagoms taikomų taisyklių.

Dulkių ir pjuvenų nusiurbimo įrangą gali užblokuoti dulkės, pjuvenos ir atskilusios ruošinio dalys.

- Elektrinį įrankį išjunkite ir iš kištukinio lizdo ištraukite kištuką.
- Palaukite, kol pjūklo diskas visiškai sustos.
- Nustatykite užsiblokavimo priežastį ir ją pašalinkite.

- Saugokite, kad darbo vietoje nesusikauptų dulkių. Dulkės lengvai užsidega.

- Kad pjaunant aliuminį nekiltų gaisro pavojus, ištuštinkite pjuvenų išmetimo atvamzdį ir nenaudokite pjuvenų nusiurbimo įrangos.

## Pjuvenų išmetimo atvamzdžio ištuštinimas (žr. g pav.)

Norėdami pašalinti nulūžusias ruošinio dalis ir dideles skiedras, galite ištuštinti pjuvenų išmetimo atvamzdį (31).

- Elektrinį įrankį išjunkite ir iš kištukinio lizdo ištraukite kištuką.
- Palaukite, kol pjūklo diskas visiškai sustos.
- Šešiabriauniu raktu (21) išsukite tvirtinamąjį varžtą (45).
- Ištraukite pjuvenų išmetimo atvamzdį (31) ir pašalinkite atskilusias ruošinio dalis ir pjuvenas.
- Pjuvenų išmetimo atvamzdį vėl pritvirtinkite prie elektrinio įrankio.

## Išorinis dulkių nusiurbimas (žr. h pav.)

Dulkių siurbliui prie pjuvenų išmetimo atvamzdžio (31) prijungti naudokite kartu pateiktą nusiurbimo adapterį (32).

- Dulkių siurblio žarną įstatykite į nusiurbimo adapterį (32).

Dulkių siurblys turi būti pritaikytas apdirbamo ruošinio pjuvenoms, drožlėms ir dulkėms nu‌siurb‌ti.

Sveikatai ypač pavojingoms, vėžį suke‌lian‌čioms, sausoms dulkėms nusiurbti būtina naudoti spe‌cialų dulkių siurblį.