# Zamjena lista pile (vidjeti slike k1−k4)

- Prije svih radova na električnom alatu izvucite mrežni utikač iz utičnice.

- Kod montaže lista pile nosite zaštitne rukavice. Postoji opasnost od ozljede.

- Koristite samo listove pile čiji je maksimalno dopušteni broj okretaja veći od broja okretaja u praznom hodu.

- Koristite samo listove pile koji odgovaraju karakterističnim podacima navedenim u ovim uputama za uporabu i na električnom alatu i koji su ispitani prema EN 847‑1 i odgovarajuće označeni.

- Koristite samo listove pile koje je preporučio proizvođač ovog električnog alata i koji su prikladni za obrađivani materijal. Na taj ćete način izbjeći pregrijavanje vrhova zubaca pile i taljenje plastike koju obrađujete.

- Ne koristite listove pile od visokolegiranog brzoreznog čelika (HSS-čelika). Takvi listovi pile mogu lako puknuti.

## Demontaža lista pile

- Okrenite ručicu (18) u smjeru kazaljke na satu do graničnika tako da se list pile (26) nalazi u najvišem mogućem položaju iznad lista pile.
- Otvorite steznu polugu (37) i izvucite zaštitni poklopac (6) iz utora na klinu raspora (7).
- Odvijačem podignite umetak za stol (25) prema naprijed i izvadite ga iz okna za alat.
- Okrenite steznu maticu (46) okastim ključem (22) i istovremeno povucite polugu za uglavljivanje vretena (47) dok se ne uglavi.
- Držite polugu za uglavljivanje vretena stegnutu i odvijte steznu maticu u smjeru suprotnom od kazaljke na satu.
- Skinite steznu prirubnicu (48).
- Skinite list pile (26).

## Montaža lista pile

Ako je potrebno, prije montaže očistite sve dijelove koji će se montirati.

- Postavite novi list pile na prihvatnu prirubnicu (50) vretena alata (49).

Napomena: Ne koristite premale listove pile. Radijalni raspor između lista pile i klina raspora smije iznositi najviše 3−8 mm.

- Kod montaže pazite da se smjer rezanja zubaca (smjer strelice na listu pile) podudara sa smjerom strelice na klinu raspora!

- Stavite steznu prirubnicu (48) i steznu maticu (46).
- Okrenite steznu maticu (46) okastim ključem (22) i istovremeno povucite polugu za uglavljivanje vretena (47) dok se ne uglavi.
- Stegnite steznu maticu u smjeru kazaljke na satu.
- Ponovno umetnite umetak za stol (25).
- Ponovno montirajte zaštitni poklopac (6).