# Putekļu un skaidu uzsūkšana

Dažu materiālu, piemēram, svinu saturošu krāsu, dažu koksnes šķirņu, minerālu un metālu putekļi var būt kaitīgi veselībai. Pieskaršanās šādiem putekļiem vai to ieelpošana var izraisīt alerģiskas reakcijas vai elpošanas ceļu saslimšanu elektroinstrumenta lietotājam vai darba vietai tuvumā esošajām personām.
Atsevišķu materiālu putekļi, piemēram, putekļi, kas rodas, zāģējot ozola vai dižskābarža koksni, var izraisīt vēzi, īpaši tad, ja koksne iepriekš ir tikusi ķīmiski apstrādāta (ar hromātu vai koksnes aizsardzības līdzekļiem). Azbestu saturošus materiālus drīkst apstrādāt vienīgi personas ar īpašām profesionālām iemaņām.

- Pielietojiet apstrādājamajam materiālam vispiemērotāko putekļu uzsūkšanas metodi.
- Darba vietai jābūt labi ventilējamai.
- Darba laikā ieteicams izmantot masku elpošanas ceļu aizsardzībai ar filtrēšanas klasi P2.

Ievērojiet jūsu valstī spēkā esošos priekšrakstus, kas attiecas uz apstrādājamo materiālu.

Putekļu/skaidu aizvadīšanas kanālu var nosprostot putekļi, skaidas vai apstrādājamā materiāla atlūzas.

- Izslēdziet elektroinstrumentu un izvelciet tā kontaktdakšu no elektrotīkla kontaktligzdas.
- Nogaidiet, līdz zāģa asmens ir pilnībā apstājies.
- Noskaidrojiet nosprostošanās cēloni un novērsiet to.

- Nepieļaujiet putekļu uzkrāšanos darba vietā. Putekļi var viegli aizdegties.

- Lai novērstu iespējamo aizdegšanos, zāģējot alumīniju, iztukšojiet skaidu izvadīšanas īscauruli un nelietojiet skaidu uzsūkšanu.

## Skaidu izvadīšanas īscaurules iztukšošana (attēls g)

Vajadzības gadījumā skaidu izvadīšanas īscauruli (31) var iztukšot, atbrīvojot to no apstrādājamā priekšmeta atlūzām un lielām skaidām.

- Izslēdziet elektroinstrumentu un atvienojiet tā kontaktdakšu no elektrotīkla kontaktligzdas.
- Nogaidiet, līdz zāģa asmens ir pilnīgi apstājies.
- Izskrūvējiet stiprinošo skrūvi (45) ar sešstūra stieņatslēgu (21).
- Izvelciet skaidu izvadīšanas īscauruli (31) un atbrīvojiet to no apstrādājamā priekšmeta atlūzām un lielām skaidām.
- No jauna iestipriniet skaidu izvadīšanas īscauruli elektroinstrumentā.

## Putekļu uzsūkšana ar ārējā vakuumsūcēja palīdzību (attēls h)

Izmantojiet kopā ar elektroinstrumentu piegādāto uzsūkšanas adapteri (32), lai pievienotu vakuumsūcēju skaidu izvadīšanas īscaurulei (31).

- Stingri savienojiet uzsūkšanas adapteri (32) ar vakuumsūcēja šļūteni.

Vakuumsūcējam jābūt piemērotam apstrādājamā materiāla putekļu uzsūkšanai.

Veselībai īpaši kaitīgus, kancerogēnus vai sausus putekļus savāciet ar speciālu vakuumsūcēju.