# Reglarea unghiurilor de îmbinare pe colţ în plan vertical şi orizontal

Pentru asigurarea unor tăieri precise, după o utilizare intensivă, trebuie să verificaţi reglajele de bază ale sculei electrice, iar dacă este cazul, să le refaceţi.

## Reglarea unghiului de îmbinare pe colţ în plan vertical (pânză de ferăstrău) (consultaţi imaginea A)

Unghiul de îmbinare pe colţ în plan vertical poate fi configurat între -2° şi 47°.

- Detensionaţi pârghia de blocare (16) în sens antiorar.

Observaţie: În cazul eliberării complete a pârghiei de blocare, pânza de ferăstrău basculează, din cauza gravitaţiei, într-o poziţie corespunzătoare unui unghi de aproximativ 30°.

- Trageţi sau împingeţi rotiţa manuală (17) de-a lungul culisei până când indicatorul de unghiuri (51) indică unghiul de îmbinare pe colţ în plan vertical dorit.
- Ţineţi rotiţa manuală în această poziţie şi strângeţi din nou ferm pârghia de blocare (16).

Pentru reglarea rapidă şi precisă a unghiurilor standard în plan vertical de 0° şi 45° sunt prevăzute limitatoare ((59), (62)).

## Reglarea unghiului de îmbinare pe colţ în plan orizontal (limitator unghiular) (consultaţi imaginea B)

Unghiul de îmbinare pe colţ în plan orizontal poate fi configurat de la 60° (pe partea stângă) până la 60° (pe partea dreaptă).

- Detensionaţi maneta de fixare (53) în cazul în care aceasta este strânsă.
- Rotiţi limitatorul unghiular până când indicatorul de unghiuri (54) indică unghiul de îmbinare pe colţ dorit.
- Strângeţi la loc maneta de fixare (53).