# Usisavanje prašine/piljevine

Prašine od materijala kao što je premaz koji sadrži olovo, neke vrste drveta, minerali i metal mogu biti štetni po zdravlje. Dodir ili udisanje prašine mogu izazvati alergijske reakcije i/ili oboljenja disajnih puteva radnika ili osoba koje se nalaze u blizini.
Neke prašine kao od hrasta i bukve važe kao izazivači raka, posebno u vezi sa dodatnim materijama za obradu drveta (hromati, zaštitna sredstva za drvo). Sa materijalom koji sadrži azbest smeju raditi samo stručnjaci.

- Koristite što je više moguće usisavanje prašine pogodno za materijal.
- Pobrinite se za dobro provetravanje radnog mesta.
- Preporučuje se, da se nosi zaštitna maska za disanje sa klasom filtera P2.

Obratite pažnju na propise za materijale koje treba obrađivati u Vašoj zemlji.

Usisavanje prašine/piljevine može biti blokirano prašinom ili piljevinom ili lomljenim komadima od radnog komada.

- Isključite električni alat i izvucite mrežni utikač iz utičnice.
- Sačekajte dok se list testere u potpunosti ne zaustavi.
- Pronađite uzrok blokade i uklonite je.

- Izbegavajte sakupljanje prašine na radnom mestu. Prašine se mogu lako zapaliti.

- Da biste izbegli opasnost od požara pri testerisanju aluminijuma, ispraznite kanal za izbacivanje piljevine i ne koristite usisavanje piljevine.

## Pražnjenje kanala za izbacivanje piljevine (videti sliku g)

Za uklanjanje komada odlomljenih sa radnog komada i većih strugotina, kanal za izbacivanje piljevine (31) može da se isprazni.

- Isključite električni alat i izvucite mrežni utikač iz utičnice.
- Sačekajte dok se list testere skroz ne zaustavi.
- Otpustite dva pričvrsna zavrtnja (45) šestougaonim ključem (21).
- Izvadite kanal za izbacivanje piljevine (31) i uklonite odlomljene komade radnog komada i piljevinu.
- Montirajte ponovo sakupljanje strugotine na električnom alatu.

## Spoljno usisavanje (videti sliku h)

Koristite isporučeni usisni adapter (32), da biste priključili usisivač na kanal za izbacivanje piljevine (31).

- Utaknite usisni adapter (32) i crevo za usisavanje.

Usisivač mora biti pogodan za materijal koji treba obrađivati.

Koristite prilikom usisavanja posebno po zdravlje štetnih prašina, prašine koje izazivaju rak ili suvih prašina specijalan usisivač.