# Sahanterän vaihto (katso kuvat k1−k4)

- Irrota pistotulppa pistorasiasta ennen kaikkia sähkötyökaluun kohdistuvia töitä.

- Käytä suojakäsineitä, kun asennat sahanterän. Loukkaantumisvaara.

- Käytä ainoastaan sahanteriä, joiden suurin sallittu nopeus on sähkötyökalun tyhjäkäyntikierroslukua suurempi.

- Käytä vain sahanteriä, jotka ovat tämän käyttöoppaan ja sähkötyökalun tietojen mukaisia ja testattu ja merkitty standardin EN 847‑1 mukaan.

- Käytä vain tämän sähkötyökalun valmistajan suosittelemia ja kyseisen materiaalin työstöön soveltuvia sahanteriä. Näin varmistat, etteivät sahanterän hampaiden kärjet kuumene liikaa ja sulata työstettävää muovia.

- Älä käytä HSS-teräksesta valmistettuja sahanteriä. Nämä sahanterät voivat helposti murtua.

## Sahanterän irrotus

- Kierrä vipua (18) myötäpäivään ääriasentoonsa, kunnes sahanterä (26) on korkeimmassa asennossaan sahapöydän yläpuolella.
- Avaa kiristysvipu (37) ja vedä suojus (6) pois halkaisuveitsen (7) urasta.
- Nosta ruuvitaltalla pöydän sisäosan (25) etuosaa ja ota se pois teräkuilusta.
- Kierrä kiinnitysmutteria (46) lenkkiavaimella (22) ja vedä samalla karan lukitusvivusta (47), kunnes se lukittuu.
- Pidä karan lukitusvipua vedetyssä asennossa ja ruuvaa kiinnitysmutteri vastapäivään irti.
- Irrota kiristyslaippa (48).
- Irrota sahanterä (26).

## Sahanterän asennus

Mikäli tarpeen, puhdista kaikki kiinnitettävät osat ennen asennusta.

- Asenna uusi sahanterä teräkaran (49) kiinnityslaippaan (50).

Huomautus: älä käytä liian pieniä sahanteriä. Sahanterän ja halkaisuveitsen säteittäisvälys saa olla korkeintaan 3−8 mm.

- Varmista asennuksen yhteydessä, että sahanterän hampaiden sahaussuunta (sahanterään merkitty nuoli) osoittaa samaan suuntaan kuin halkaisuveitseen merkitty nuoli!

- Asenna kiristyslaippa (48) ja kiinnitysmutteri (46).
- Kierrä kiinnitysmutteria (46) lenkkiavaimella (22) ja kiristä samalla karan lukitusvipua (47), kunnes se lukittuu.
- Kiristä kiinnitysmutteri myötäpäivään.
- Asenna pöydän sisäosa (25) takaisin paikalleen.
- Asenna suojus (6) takaisin paikalleen.