# Αναρρόφηση σκόνης/ροκανιδιών

Η σκόνη από ορισμένα υλικά. π. χ. από μολυβ‌δούχες μπογιές, από μερικά είδη ξύλου, από ορυκτά υλικά και από μέταλλα μπορεί να είναι ανθυγιεινή. Η επαφή με τη σκόνη ή/και η εισ‌πνοή της μπορεί να προκαλέσει αλλεργικές αντιδράσεις ή/και ασθένειες των αναπνευ‌στικών οδών του χρήστη ή τυχόν παρευρισ‌κο‌μένων ατόμων.
Ορισμένα είδη σκόνης, π. χ. σκόνη από ξύλο βελανιδιάς ή οξιάς θεωρούνται καρκινο‌γόνα, ιδιαίτερα σε συνδυασμό με διάφορα συμπληρωματικά υλικά που χρησιμοποιούνται στην κατεργασία ξύλων (ενώσεις χρωμίου, ξυλοπροστατευτικά μέσα). Η κατεργασία αμιαντούχων υλικών επιτρέπεται μόνο σε ειδικά εκπαιδευμένα άτομα.

- Να χρησιμοποιείτε κατά το δυνατό για το εκάστοτε υλικό την κατάλληλη αναρρόφηση.
- Να φροντίζετε για τον καλό αερισμό του χώρου εργασίας.
- Σας συμβουλεύουμε να φοράτε μάσκες αναπνευστικής προστασίας με φίλτρο κατηγορίας P2.

Να τηρείτε τις διατάξεις που ισχύουν στη χώρα σας για τα διάφορα υπό κατεργασία υλικά.

Η αναρρόφηση σκόνης και πριονιδιών μπορεί να μπλοκαριστεί από τη σκόνη, τα πριονίδια ή από θραύσματα του επεξεργαζόμενου κομματιού.

- Απενεργοποιήστε το ηλεκτρικό εργαλείο και βγάλτε το φις από την πρίζα.
- Περιμένετε να σταματήσει εντελώς να κινείται η πριονόλαμα.
- Εξακριβώστε και αποκαταστήστε την αιτία του μπλοκαρίσματος.

- Αποφεύγετε τη δημιουργία συσσώρευσης σκόνης στο χώρο που εργάζεστε. Οι σκόνες αναφλέγονται εύκολα.

- Για να αποφύγετε τον κίνδυνο πυρκαγιάς κατά το πριόνισμα αλουμινίου, αδειάστε την απόριψη πριονιδιών/αποβλήτων και μη χρησιμοποιήσετε καμία αναρρόφηση πριονιδιών/αποβλήτων.

## Εκκένωση της απόρριψης των πριονιδιών/αποβλήτων (βλέπε εικόνα g)

Για την απομάκρυνση τυχόν θραυσμάτων του επεξεργαζόμενου κομματιού και των μεγάλων αποβλήτων μπορείτε να αδειάσετε την απόρριψη των πριονιδιών/αποβλήτων (31).

- Απενεργοποιήστε το ηλεκτρικό εργαλείο και τραβήξτε το φις από την πρίζα.
- Περιμένετε να σταματήσει εντελώς να κινείται ο πριονόδισκος.
- Λύστε τη βίδα στερέωσης (45) με το κλειδί εσωτερικού εξαγώνου (21).
- Τραβήξτε την απόρριψη των πριονιδιών/αποβλήτων (31) έξω και απομακρύνετε τα θραύσματα του επεξεργαζόμενου κομματιού και τα απόβλητα.
- Στερεώστε πάλι στο ηλεκτρικό εργαλείο την απόρριψη πριονιδιών/αποβλήτων.

## Εξωτερική αναρρόφηση (βλέπε εικόνα h)

Χρησιμοποιείτε τον συμπαραδιδόμενο προσαρμογέα αναρρόφησης (32), για να συνδέσετε έναν απορροφητήρα σκόνης στην απόρριψη των πριονιδιών/αποβλήτων (31).

- Συνδέστε σταθερά τον προσαρμογέα αναρρόφησης (32) και τον εύκαμπτο σωλήνα αναρρόφησης της σκόνης.

Ο απορροφητήρας σκόνης πρέπει να είναι κα‌τάλ‌ληλος για το εκάστοτε επεξεργαζόμενο κομμάτι.

Για την αναρρόφηση ιδιαίτερα ανθυγιεινής, καρκινογόνου ή ξηρής σκόνης πρέπει να χρη‌σιμο‌ποιείτε ειδικούς απορροφητήρες σκόνης.