# Reglarea limitatorului paralel suplimentar (consultaţi imaginea E)

Pentru tăierea pieselor de prelucrat înguste şi pentru tăieri înclinate în unghi drept trebuie să montaţi limitatorul paralel suplimentar (41) pe limitatorul paralel (9).

Limitatorul paralel suplimentar poate fi montat, după cum este necesar, la stânga sau la dreapta limitatorului paralel (9).

În timpul tăierii, piesele de prelucrat pot fi prinse între limitatorul paralel şi pânza de ferăstrău, apoi agăţate de pânza de ferăstrău aflată în mişcare ascendentă şi aruncate în exterior.
De aceea, reglaţi limitatorul paralel suplimentar astfel încât capătul acestuia să se afle între dintele cel mai din faţă al pânzei de ferăstrău şi muchia anterioară a penei de despicat.

- Pentru aceasta, slăbiţi toate piuliţele-fluture din setul de fixare (42) şi împingeţi limitatorul paralel suplimentar până când numai cele două şuruburi frontale sunt utilizate pentru fixare.
- Strângeţi din nou ferm piuliţele-fluture.