# A fűrészlap kicserélése (lásd a k1−k4 ábrát)

- Az elektromos kéziszerszámon végzendő bármely munka megkezdése előtt húzza ki a csatlakozó dugót a dugaszolóaljzatból.

- A fűrészlap felszereléséhez viseljen védőkesztyűt. Különben sérülésveszély áll fenn.

- Csak olyan fűrészlapokat használjon, amelyek megengedett sebessége magasabb az elektromos kéziszerszám üresjárati sebességénél.

- Csak olyan fűrészlapokat használjon, amelyek megfelelnek az ezen Kezelési Utasításban és az elektromos kéziszerszámon megadott adatoknak és amelyeket az EN 847‑1 szabványnak megfelelően ellenőriztek és megfelelőnek találtak.

- Csak olyan fűrészlapokat használjon, amelyeket ezen elektromos kéziszerszám gyártója javasolt, és amelyek a megmunkálásra kerülő anyaghoz alkalmasak. Ezzel meggátolja, hogy a fűrészfogak hegyei túlmelegedjenek és hogy a megmunkálásra kerülő műanyag megolvadjon.

- Ne használjon HSS-acél fűrészlapokat. Az ilyen fűrészlapok könnyen eltörhetnek.

## A fűrészlap kiszerelése

- Forgassa el a (18) forgatókart ütközésig az óramutató járásával megegyező irányban ütközésig, úgy hogy a (26) fűrészlap a lehető legmagasabb helyzetben legyen a fűrészasztal felett.
- Nyissa ki a (37) rögzítőkart és húzza ki a (6) védőburkolatot a (7) feszítőék hornyából.
- Emelje fel elöl egy csavarhúzóval a (25) asztalbetétet és vegye ki a szerszámaknából.
- Forgassa el a (46) rögzítőanyát a (22) gyűrűskulccsal és ezzel egyidejűleg húzza meg a (47) orsó reteszelőkart, amíg az beeugrik a reteszelési helyzetbe.
- Tartsa meghúzva az orsó reteszelőkart és csavarja le az óramutató járásával ellenkező irányban a rögzítőanyát.
- Vegye le a (48) befogókarimát.
- Vegye ki a (26) fűrészlapot.

## A fűrészlap beszerelése

A beszerelés előtt szükség esetén tisztítsa meg valamennyi beszerelésre kerülő alkatrészt.

- Tegye fel az új fűrészlapot a (49) szerszámtengely (50) felvevőkarimájára.

Megjegyzés: Ne használjon túl kicsi fűrészlapokat. A sugárirányú résnek a fűrészlap és a feszítőék között legfeljebb 3 − 8 mm-nek szabad lennie.

- A fűrészlap beszerelésekor ügyeljen arra, hogy a fogak vágási iránya (a fűrészlapon a nyíl által jelzett irány) megegyezzen a feszítőéken található nyíl által jelzett iránnyal!

- Tegye fel a (48) befogókarimát és a (46) rögzítőanyát.
- Forgassa el a (46) rögzítőanyát a (22) gyűrűskulccsal és ezzel egyidejűleg húzza meg a (47) orsó reteszelőkart, amíg az beeugrik a reteszelési helyzetbe.
- Húzza meg szorosra az óramutató járásával megegyező irányban a befogóanyát.
- Tegye ismét be a (25) asztalbetétet.
- Szerelje fel ismét a (6) védőburkolatot.