# Съхраняване и транспортиране

## Съхраняване на елементите на уреда (вж. фиг. O1−O5)

Електроинструментът осигурява възможност за сигурното съхраняване на определени елементи.

- Демонтирайте спомагателната опора за успоредно водене (41) от опората за успоредно водене (9).
- Поставете всички самостоятелни елементи в предвидените за съхраняването им места в корпуса (вж. долната таблица).

Фигура | Елемент | Гнездо за съхранение
--- | --- | ---
O1 | Защитно покритие | окачете го в отвора на профилната планка (33) и го затегнете със застопоряващия лост (37)
O2 | Комплект крепежни елементи "Спомагателна опора за успоредно водене" (42) | вкарайте в стойките (69)
O2 | Адаптер за прахоулавяне (32) | избутайте в задържащите скоби (70)
O3 | Глух гаечен ключ (22) | закрепете го с гайката (71) в магазина за инструменти
O3 | Лост за изтласкване (23) | окачете го на гайката (71) и го закрепете с приплъзване
O4 | Опора за успоредно водене (9) | обърнете я, окачете я отдолу на направляващите шини и затегнете застопоряващия лост (39)
O5 | Шестостенен ключ (21) Шестостенен ключ (20) | вкарайте ги в стойките (72)
O5 | Ъглова опора (3) | избутайте в задържащите скоби (73)
O5 | Спомагателна опора за успоредно водене (41) | вкарайте я в скобите (30) (късата страна нагоре, дългата страна назад)

## Пренасяне на електроинструмента

Преди транспортиране на електроинструмента трябва да изпълните следните стъпки:

- Поставете електроинструмента в позиция за транспортиране.
- Отстранете всички детайли и приспособления, които не могат да бъдат монтирани здраво към електроинструмента.
  При транспортиране по възможност поставяйте неизползваните циркулярни дискове в затворени кутии.
- Вкарайте разширяването на масата на циркуляра (13) докрай навътре и за застопоряване натиснете надолу лоста (15).
- Навийте захранващия кабел на държачите (29).
- При повдигане или пренасяне използвайте ръкохватките (12).

- За захващане на електроинструмента при пренасяне използвайте само предвидените за целта приспособления и никога предпазните съоръжения.