# Støv-/spånudsugning

Støv fra materialer som f.eks. blyholdig maling, nogle træsorter, mineraler og metal kan være sundhedsfarlige. Berøring eller indånding af støv kan føre til allergiske reaktioner og/eller åndedrætssygdomme hos brugeren eller personer, der opholder sig i nærheden af arbejdspladsen.
Bestemt støv som f.eks. ege- eller bøgestøv gælder som kræftfremkaldende, især i forbindelse med ekstra stoffer til træbehandling (chromat, træbeskyttelsesmiddel). Asbestholdigt materiale må kun bearbejdes af fagfolk.

- Brug helst en støvopsugning, der egner sig til materialet.
- Sørg for god udluftning af arbejdspladsen.
- Det anbefales at bære åndeværn med filterklasse P2.

Overhold forskrifterne, der gælder i dit land vedr. de materialer, der skal bearbejdes.

Støv-/spånopsugningen kan blive blokeret af støv, spåner eller brudstykker fra emnet.

- Sluk for el-værktøjet, og træk netstikket ud af stikdåsen.
- Vent til savklingen står helt stille.
- Find frem til årsagen til blokeringen og afhjælp den.

- Undgå at der samler sig støv på arbejdspladsen. Støv kan let antænde sig selv.

- For at undgå brandfare når der saves i aluminium, skal du tømme spånudkastet og ikke bruge spånudsugning.

## Tømning af spånudkast (se billede g)

Brudstykker på emnet og store spåner fjernes ved at tømme spånudkastet (31).

- Sluk for el-værktøjet, og træk elstikket ud af stikdåsen.
- Vent til savklingen står helt stille.
- Løsn fastgørelsesskruen (45) med unbrakoskruen (21).
- Træk spånudkastet (31) ud, og fjern brudstykker fra emnet og spåner.
- Montér spånudkastet på el-værktøjet igen.

## Fremmed støvsuger (se billede h)

Brug den medfølgende udsugningsadapter (32) til at tilslutte en støvsuger til spånudkastet (31).

- Påsæt udsugningsadapteren (32) og støvsugerslangen forsvarligt.

Støvsugeren skal være egnet til det materiale, som skal opsuges.

Anvend en specialstøvsuger til opsugning af særligt sundhedsfarligt, kræftfremkaldende eller tørt støv.