# Podešavanje vertikalnog i horizontalnog ugla iskošenja

Radi obezbeđivanja preciznih sečenja morate posle intenzivne upotrebe prekontrolisati osnovna podešavanja električnog alata i u datom slučaju podesiti.

## Podešavanje vertikalnih uglova iskošenja (list testere) (videti sliku A)

Vertikalni ugao iskošenja može da se podešava u rasponu od -2° do 47°.

- Otpustite blokadnu polugu (16) okretanjem suprotno smeru kretanja kazaljke na satu.

Napomena: Kada se blokadna poluga potpuno otpusti, list testere se usled gravitacije pomera u položaj na oko 30°.

- Povucite ili pritisnite ručni točkić (17) duž kućišta dok pokazivač ugla (51) ne pokaže željeni vertikalni ugao iskošenja.
- Držite ručni točkić u ovom položaju i ponovo pritegnite blokadnu polugu (16).

Za brzo i precizno podešavanje vertikalnih standardnih uglova od 0° i 45° predviđeni su fabrički podešeni graničnici ((59), (62)).

## Podešavanje horizontalnog ugla iskošenja (ugaoni graničnik) (videti sliku B)

Horizontalni ugao iskošenja može da se podešava u oblasti od 60° (sa leve strane) do 60° (sa desne strane).

- Otpustite točkić za fiksiranje (53), ako je zavrnut.
- Obrćite ugaoni graničnik dok pokazivač ugla (54) ne prikaže željeni ugao kosog rezanja na skali.
- Ponovo zavrnite dršku za fiksiranje (53).