# Αλλαγή πριονόδισκου (βλέπε εικόνες k1−k4)

- Βγάζετε το φις από την πρίζα πριν από οποια‌δήποτε εργασία στο ηλεκτρικό εργαλείο.

- Κατά τη συναρμολόγηση του πριονόδισκου φοράτε προστατευτικά γάντια. Υπάρχει κίνδυνος τραυματισμού.

- Χρησιμοποιείτε μόνο πριονόδισκους, των οποίων η μέγιστη επιτρεπόμενη ταχύτητα είναι υψηλότερη από τον αριθμό στροφών χωρίς φορτίο του ηλεκτρικού σας εργαλείου.

- Χρησιμοποιείτε μόνο πριονόδισκους με τα χαρακτηριστικά στοιχεία που αναφέρονται σε αυτές τις οδηγίες λειτουργίας και πάνω στο ηλεκτρικό εργαλείο και έχουν ελεγχθεί σύμφωνα με το πρότυπο EN 847‑1 και χαρακτηρίζονται αντίστοιχα.

- Χρησιμοποιείτε μόνο πριονόδισκους που προτείνονται από τον κατασκευαστή αυτού του ηλεκτρικού εργαλείου και είναι κατάλληλοι για το υλικό που θέλετε να επεξεργαστείτε. Έτσι αποφεύγετε μια υπερθέρμανση στις άκρες των δοντιών του πριονόδισκου και την τήξη του επεξεργαζόμενου συνθετικού υλικού.

- Μη χρησιμοποιείτε κανέναν πριονόδισκο από χάλυβα HSS. Τέτοιοι πριονόδισκοι μπορεί να σπάσουν εύκολα.

## Αποσυναρμολόγηση του πριονόδισκου

- Γυρίστε τον στρόφαλο (18) προς τη φορά των δεικτών του ρολογιού μέχρι τέρμα, έτσι ώστε ο πριονόδισκος (26) να βρίσκεται στη μέγιστη δυνατή θέση πάνω από το τραπέζι πριονίσματος.
- Ανοίξτε τον μοχλό σύσφιγξης (37) και τραβήξτε το προστατευτικό κάλυμμα (6) έξω από το αυλάκι στη σφήνα διακένου (7).
- Σηκώστε με ένα κατσαβίδι το ένθετο τραπεζιού (25) εμπρός και αφαιρέστε το από το κανάλι του εργαλείου.
- Γυρίστε το παξιμάδι σύσφιγξης (46) με το πολυγωνικό κλειδί (22) και τραβήξτε ταυτόχρονα τον μοχλό ασφάλισης του άξονα (47) μέχρι να ασφαλίσει.
- Κρατήστε τον μοχλό ασφάλισης του άξονα τραβηγμένο και ξεβιδώστε το παξιμάδι σύσφιγξης αντίθετα στη φορά των δεικτών του ρολογιού.
- Αφαιρέστε τη φλάντζα σύσφιγξης (48).
- Αφαιρέστε τον πριονόδισκο (26).

## Συναρμολόγηση του πριονόδισκου

Αν χρειαστεί, καθαρίστε πριν τη συναρμολόγηση όλα τα προς συναρμολόγηση εξαρτήματα.

- Τοποθετήστε τον νέο πριονόδισκο πάνω στην φλάντζα υποδοχής (50) του άξονα του εργαλείου (49).

Υπόδειξη: Μη χρησιμοποιείτε πολύ μικρό πριονόδισκο. Η ακτινική σχισμή ανάμεσα πριονόδισκου και σφήνας διακένου επιτρέπεται να ανέρχεται το πολύ στα 3−8 mm.

- Κατά την τοποθέτηση προσέξτε, ώστε η φορά κοπής των δοντιών (φορά του βέλους επάνω στον πριονόδισκο) να ταυτίζεται με τη φορά του βέλους επάνω στη σφήνα διακένου!

- Τοποθετήστε τη φλάντζα σύσφιγξης (48) και το παξιμάδι σύσφιγξης (46).
- Γυρίστε το παξιμάδι σύσφιγξης (46) με το πολυγωνικό κλειδί (22) και τραβήξτε ταυτόχρονα τον μοχλό ασφάλισης του άξονα (47) μέχρι να ασφαλίσει.
- Σφίξτε το παξιμάδι σύσφιγξης προς τη φορά των δεικτών του ρολογιού.
- Τοποθετήστε ξανά το ένθετο τραπεζιού (25).
- Συναρμολογήστε ξανά το προστατευτικό κάλυμμα (6).