# Menjava žaginega lista (glejte slike k1−k4)

- Pred začetkom kakršnih koli del na električ‌nem orodju izvlecite omrežni vtič iz vtičnice.

- Pri vgradnji žaginega lista nosite zaščitne rokavice. Obstaja nevarnost poškodb.

- Uporabljajte samo žagine liste z višjo največjo dovoljeno hitrostjo od števila vrtljajev v prostem teku električnega orodja.

- Uporabljajte samo žagine liste, ki ustrezajo podatkom, navedenim v teh navodilih za uporabo in na električnem orodju, in ki so preizkušeni po standardu EN 847‑1 ter ustrezno označeni.

- Uporabljajte samo žagine liste, ki jih je priporočil proizvajalec električnega orodja in ki so primerni za material, ki ga želite obdelati. Tako boste preprečili pregrevanje konic zobov žage in topljenje plastike, ki jo obdelujete.

- Ne uporabljajte žaginih listov iz visokoučinkovitega hitroreznega jekla. Takšni žagini listi se lahko zlomijo.

## Odstranitev žaginega lista

- Zavrtite ročico (18) v desno do prislona, tako da bo žagin list (26) v najvišjem možnem položaju nad rezalno mizo.
- Odprite vpenjalni vzvod (37) in zaščitni pokrov (6) povlecite iz utora na razpornem klinu (7).
- Z izvijačem dvignite vložek za mizo (25) na sprednji strani in ga odstranite iz vdolbine za orodje.
- Vpenjalno matico (46) vrtite z očesnim ključem (22) in istočasno vlecite ročico za blokado vretena (47), dokler se ta ne zaskoči.
- Vlecite aretirno ročico vretena in odvijte vpenjalno matico v nasprotni smeri urnega kazalca.
- Odstranite vpenjalno prirobnico (48).
- Snemite žagin list (26).

## Namestitev žaginega lista

Po potrebi pred namestitvijo očistite vse dele, ki jih boste namestili.

- Namestite nov žagin list na prijemalno prirobnico (50) vretena orodja (49).

Opomba: Ne uporabljajte premajhnih žaginih listov. Radialna reža med žaginim listom in razpornim klinom sme znašati največ 3−8 mm.

- Pri vgradnji mora biti smer žaganja zob (smer puščice na žaginem listu) usklajena s smerjo puščice na razpornem klinu!

- Nataknite vpenjalno prirobnico (48) in vpenjalno matico (46).
- Vpenjalno matico (46) vrtite z očesnim ključem (22) in istočasno vlecite ročico za blokado vretena (47), dokler se ta ne zaskoči.
- Zategnite vpenjalno matico v smeri urnega kazalca.
- Znova namestite vložek za mizo (25).
- Znova namestite zaščitni pokrov (6).