# Výmena pílového listu (pozri obrázky k1−k4)

- Pred všetkými prácami na elektrickom náradí vytiahnite sieťovú zástrčku zo zásuvky.

- Pri montáži pílového kotúča používajte ochranné pracovné rukavice. Hrozí riziko poranenia.

- Používajte len také pílové listy, ktorých maximálna dovolená rýchlosť je vyššia ako počet voľnobežných obrátok vášho elektrického náradia.

- Používajte len také pílové kotúče, ktorých charakteristika zodpovedá údajom uvedeným v tomto návode na používanie a na elektrickom náradí a ktoré sú testované podľa normy EN 847‑1 a primerane označené.

- Používajte len také pílové listy, ktoré odporúča výrobca elektrického náradia a ktoré sú vhodné pre konkrétny materiál, ktorý chcete obrábať. Zabránite tým prehriatiu hrotov pílových zubov a roztaveniu opracovávaného plastu.

- Nepoužívajte pílové listy z vysokolegovanej rýchloreznej ocele (HSS). Takéto pílové listy sa môžu ľahko zlomiť.

## Demontáž pílového listu

- Otáčajte kľukou (18) v smere pohybu hodinových ručičiek až na doraz tak, aby sa pílový list (26) nachádzal v najvyššej možnej pozícii nad rezacím stolom.
- Otvorte upínaciu páčku (37) a vytiahnite ochranný kryt (6) z drážky na štrbinovom kline (7).
- Nadvihnite vpredu skrutkovačom vložku stola (25) a vyberte ju z šachty pre nástroj.
- Otočte upínaciu maticu (46) prstencovým kľúčom (22) a súčasne potiahnite aretačnú páčku vretena (47), až kým nezaskočí.
- Podržte aretačnú páčku vretena v utiahnutej polohe a zaskrutkujte upevňovaciu maticu otáčaním proti smeru pohybu hodinových ručičiek.
- Odoberte upínaciu prírubu (48).
- Odoberte pílový list (26).

## Montáž pílového listu

V prípade potreby najprv vyčistite všetky súčiastky, ktoré budete montovať.

- Nový pílový list založte na upínaciu prírubu (50) vretena nástroja (49).

Upozornenie: Nepoužívajte príliš malé pílové listy. Radiálna medzera medzi pílovým listom a štrbinovým klinom smie mať maximálne 3 − 8 mm.

- Pri montáži dbajte na to, aby sa smer ostria zubov (smer šípky na pílovom liste) zhodoval so smerom šípky na štrbinovom kline!

- Nasaďte upínaciu prírubu (48) a upínaciu maticu (46).
- Otočte upínaciu maticu (46) prstencovým kľúčom (22) a súčasne potiahnite aretačnú páčku vretena (47), až kým nezaskočí.
- Upevňovaciu maticu utiahnite otáčaním v smere pohybu hodinových ručičiek.
- Vložku stola (25) opäť nasaďte.
- Opäť namontujte ochranný kryt (6).