# Nastavitev navpičnih in vodoravnih zajeralnih kotov

Da zagotovite natančne reze, morate po intenzivni uporabi preveriti osnovne nastavitve električnega orodja in jih po potrebi ponovno nastaviti.

## Nastavitev navpičnega zajeralnega kota (žagin list) (glejte sliko A)

Navpični zajeralni kot lahko nastavite v območju od -2° do 47°.

- Blokirno ročico (16) sprostite v levo.

Opomba: Pri popolni sprostitvi blokirne ročice se žagin list zaradi težnosti nagne v položaj, ki ustreza približno 30°.

- Potegnite ali pritisnite na ročno kolesce (17) vzdolž kulise, dokler kotni kazalnik (51) ne prikazuje želenega zajeralnega kota.
- Zadržite ročno kolesce v tem položaju in potem ponovno potegnite blokirno ročico (16).

Za hitro in natančno nastavitev standardnih navpičnih kotov 0° in 45° so predvidena tovarniško nastavljena vodila ((59), (62)).

## Nastavitev vodoravnih zajeralnih kotov (kotni prislon) (glejte sliko B)

Vodoravni zajeralni kot se lahko nastavi v območju med 60° (levo) do 60° (desno).

- Če je pritrdilni čep (53) privit, ga odvijte.
- Zavrtite kotni prislon, dokler kotni kazalnik (54) ne prikaže želenega zajeralnega kota.
- Pritrdilni čep (53) znova privijte.