# Stacionāra vai pusstacionāra uzstādīšana

- Lai varētu droši strādāt ar elektroinstrumentu, tas pirms lietošanas jānostiprina uz līdzenas un stabilas virsmas (piemēram, uz darba galda).

## Montāža uz darba virsmas (attēls i)

- Nostipriniet elektroinstrumentu uz darba virsmas, izmantojot piemērotus skrūvju savienojumus. Stiprināšanai izmantojiet urbumus (11).

## Montāža uz Bosch darba galda (skatīt attēlu j)

Pateicoties balstiem ar regulējamu garumu, Bosch darba galdi (piemēram, GTA 600) ļauj stabili uzstādīt elektroinstrumentu uz jebkuras virsmas.

- Izlasiet visus darba galdam pievienotos drošības noteikumus un lietošanas norādījumus. Drošības noteikumu un lietošanas norādījumu neievērošana var kļūt par cēloni elektriskā trieciena saņemšanai, kā arī izraisīt aizdegšanos vai radīt smagu savainojumu.

- Pirms elektroinstrumenta nostiprināšanas pareizi samontējiet darba galdu. Pareiza galda uzbūve ir svarīga, lai nepieļautu tā sabrukšanu.

- Pirms elektroinstrumenta nostiprināšanas uz darba galda pārvietojiet tā darbinstrumenta galvu transporta stāvoklī.