# Aspirarea prafului/aşchiilor

Pulberile rezultate din prelucrarea de mate‌riale cum sunt vopselele pe bază de plumb, anumite tipuri de lemn, minerale şi metal pot fi dăunătoare sănătăţii. Atingerea sau inspi‌rarea acestor pulberi poate provoca reacţii a‌lergice şi/sau îmbolnăvirile căilor respira‌torii ale utilizatorului sau a le persoanelor aflate în apropiere.
Anumite pulberi cum sunt pulberea de lemn de stejar sau de fag sunt considerate a fi cancerigene, mai ales în combinaţie cu materiale de adaos utilizate la prelucrarea lemnului (cromat, substanţe de protecţie a lemnului). Materialele care conţin azbest nu pot fi prelucrate decât de către specialişti.

- Folosiţi pe cât posibil o instalaţie de aspirare a prafului adecvată pentru materialul prelucrat.
- Asiguraţi buna ventilaţie a locului de muncă.
- Este recomandabil să se utilizeze o mască de protecţie a respiraţiei având clasa de filtrare P2.

Respectaţi prescripţiile din ţara dumnea‌voastră referitoare la materialele de pre‌lucrat.

Instalaţia de aspirare a prafului/aşchiilor poate fi blocată de praf, aşchii sau fragmente desprinse din piesa de prelucrat.

- Opriţi scula electrică şi scoateţi ştecherul din priză.
- Aşteptaţi până când pânza de ferăstrău se opreşte complet.
- Stabiliţi cauza blocării şi remediaţi-o.

- Evitaţi acumulările de praf la locul de muncă. Pulberile se pot aprinde cu uşurinţă.

- Pentru a evita pericolul de incendiu în cazul tăierii aluminiului, goliţi orificiul de eliminare a aşchiilor şi nu utilizaţi instalaţia de aspirare a aşchiilor.

## Golirea orificiului de eliminare a aşchiilor (consultaţi imaginea g)

Pentru îndepărtarea fragmentelor desprinse din piesa de prelucrat şi a aşchiilor de dimensiuni mari, puteţi goli orificiul de eliminare a aşchiilor (31).

- Opriţi scula electrică şi scoateţi fişa de reţea din priză.
- Aşteptaţi până când pânza de ferăstrău se opreşte complet.
- Deşurubaţi şurubul de fixare (45) cu ajutorul cheii hexagonale (21).
- Scoateţi orificiu de eliminare a aşchiilor (31) şi îndepărtaţi fragmentele desprinse din piesa de prelucrat şi aşchiile.
- Montaţi din nou pe scula electrică orificiul de eliminare a aşchiilor.

## Aspirarea cu o instalaţie exterioară (consultaţi imaginea h)

Utilizaţi adaptorul de aspirare din pachetul de livrare (32) pentru a conecta un aspirator la orificiul de eliminare a aşchiilor (31).

- Montaţi adaptorul de aspirare (32) şi furtunul aspiratorului.

Aspiratorul trebuie să fie adecvat pentru materialul de prelucrat.

Pentru aspirarea pulberilor extrem de nocive, cancerigene sau uscate, folosiţi un aspirator special.